Komission asetus (EY) N:o 160/2000, annettu 24 päivänä tammikuuta 2000, viinien ja rypäleen puristemehujen kuvausta ja esittelyä koskevista yksityiskohtaisista säännöistä annetun asetuksen (ETY) N:o 3201/90 muuttamisesta



Virallinen lehti nro L 019 , 25/01/2000 s. 0019 - 0020



KOMISSION ASETUS (EY) N:o 160/2000, annettu 24 päivänä tammikuuta 2000, viinien ja rypäleen puristemehujen kuvausta ja esittelyä koskevista yksityiskohtaisista säännöistä annetun asetuksen (ETY) N:o 3201/90 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon viinakaupan yhteisestä järjestämisestä 16 päivänä maaliskuuta 1987 annetun neuvoston asetuksen (ETY) N:o 822/87(1), sellaisena kuin se on viimeksi muutettuna asetuksella (EY) N:o 1677/1999(2), ja erityisesti sen 72 artiklan 5 kohdan, sekä katsoo seuraavaa: 1) Neuvoston asetuksessa (ETY) N:o 2392/89(3), sellaisena kuin se on viimeksi muutettuna asetuksella (EY) N:o 1427/96(4), vahvistetaan viinien ja rypäleen puristemehujen kuvausta ja esittelyä koskevat yleiset säännöt. 2) Komission asetuksessa (ETY) N:o 3201/90(5), sellaisena kuin se on viimeksi muutettuna asetuksella (EY) N:o 1470/1999(6), säädetään viinien ja rypäleen puristemehujen kuvausta ja esittelyä koskevista yksityiskohtaisista soveltamissäännöistä. 3) Moldova on esittänyt pyynnön, että Moldovasta peräisin olevien viinien etiketteihin saisi merkitä kaksi asetuksen (ETY) N:o 3201/90 liitteessä IV olevaan luetteloon sisältyvää viiniköynnöslajikkeen nimeä. Pyyntöön on perusteltua suostua sillä edellytyksellä, että kyseiset viinit saadaan kokonaan merkityistä lajikkeista. 4) Australia, Yhdysvallat, Unkari ja Ukraina ovat pyytäneet asetuksen (ETY) N:o 3201/90 liitteeseen IV mukautuksia, jotka liittyvät viiniköynnöslajikkeiden luetteloon ja kyseisissä maissa käytettäviin rinnakkaisilmaisuihin. Pyyntöön on perusteltua suostua. 5) Tässä asetuksessa säädetyt toimenpiteet ovat viinin hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Lisätään asetuksen (ETY) N:o 3201/90 13 artiklan 2 kohdan a alakohtaan ilmaisun "Uruguaysta" jälkeen ilmaisu "Moldovasta". 2. Muutetaan asetuksen (ETY) N:o 3201/90 liite IV tämän asetuksen liitteen mukaisesti. 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 24 päivänä tammikuuta 2000. Komission puolesta Franz FISCHLER Komission jäsen (1) EYVL L 84, 27.3.1987, s. 1. (2) EYVL L 199, 30.7.1999, s. 8. (3) EYVL L 232, 9.8.1989, s. 13. (4) EYVL L 184, 24.7.1996, s. 3. (5) EYVL L 309, 8.11.1990, s. 1. (6) EYVL L 170, 6.7.1999, s. 16. LIITE Muutetaan asetuksen (ETY) N:o 3201/90 liite IV seuraavasti:1. Lisätään kohtaan "4 AUSTRALIA" seuraava lajike: "Chambourcin." 2. Muutetaan kohta "10 AMERIKAN YHDYSVALLAT" seuraavasti:1. Poistetaan kohdan a alakohdasta seuraavat lajikenimet ja lisätään ne saman kohdan b alakohtaan aakkosjärjestyksessä: "Royalty Rubired Salvador". 2. Muutetaan a alakohta seuraavasti:a) poistetaan sarakkeesta "Yhteisössä hyväksytyt lajikenimet" ilmaisu "Alicante Ganzin"; b) poistetaan sarakkeesta "Hyväksytyt rinnakkaisilmaukset" ilmaisu "Grenache" ja lisätään se sarakkeeseen "Yhteisössä hyväksytyt lajikenimet".3. Muutetaan kohta "11 UNKARI" seuraavasti:a) lisätään lajikenimet ja rinnakkaisilmaukset seuraavasti: ">TAULUKON PAIKKA>" b) Poistetaan seuraava lajikenimi ja seuraava rinnakkaisilmaus: ">TAULUKON PAIKKA>" 4. Lisätään kohtaan "26 UKRAINA" seuraava lajikenimi: "Odessa Black"(1). (1) Ukrainan viranomaisten toimittamien tietojen mukaan "Odessa Black" on lajike, joka on saatu risteyttämällä "Alicante Bouschet" ja "Cabernet Sauvignon".